பாலியல் தொழிலாளியான கிருஷ்ணவேணி (சினேகா), கட்டாயத் திருமணத்துக்கு ஆளாகி கொக்கி குமார்மீது வன்மத்தையும் வெறுப்பையும் உமிழும் செல்வி (சோனியா அகர்வால்) என்ற இரண்டு பெண் கதாபாத்திரங்களும் அதற்கு முன் தமிழ் சினிமா பார்த்தறியாத பெண் பாத்திரங்கள். ரெளடி பாலாசிங், அரசியல் தலைவர்களாக அழகம்பெருமாள், பிருத்விராஜ் என வாழ்க்கையின் கொடூரத்தையும் உன்னதத்தையும் பார்வையாளர்களுக்குச் சொல்லக்கூடிய வகையில் பாத்திரச் சித்திரிப்புகள் இருக்கும். யுவன் ஷங்கர் ராஜாவின் பின்னணி இசை, படத்தின் பலம். குறிப்பாக, 'வர்றியா' என்ற ஒரே வார்த்தையை வைத்துக்கொண்டு ஓர் இசை ஜாலத்தையே நிகழ்த்திக்காட்டியிருப்பார் யுவன். 'புல் பேசும் பூ பேசும்' பாடலும் முக்கியமான பாடல்.